**Чалавек і свет**

3 клас

**Тэма:** Органы пачуццяў чалавека. Вочы-орган зроку.

**Мэта:** садзейнічаць узбуджэнню цікавасці да вывучэння арганізма чалавека, развіццю элементарных даследчых уменняў.

**Задачы:**

1. спрыяць усведамленню значэння органаў пачуццяў ва ўспрыманні навакольнага свету;
2. пазнаёміць з будовай вачэй, вучыць усвядомленаму выкарыстанню правіл зняцця стомы вачэй, каб захаваць добры зрок;
3. выхоўваць патрэбу ў выкананні правіл аховы здароўя, правіл асабістай гігіены ў адносінах да органаў зроку.

**Абсталяванне:** падручнік “Чалавек і свет” 3 клас, вучэбныя табліцы “Вока”, карткі і памяткі для дзяцей, фільм “Школа зроку”, “Хвілінка адпачынку”.

**Тып урока:** урок атрымання новых ведаў.

**Від урока:** урок-даследванне.

**Ход урока:**

**1. Арганізацыйны момант-прыём “Зарадка”**

- Добры дзень. З якім настроем вы прыйшлі сёння на ўрок? Пакажыце рухамі.

- Сёння ў нас незвычайны ўрок. Паспрабуем пабудаваць работу так, каб на прыканцы ўрока ва ўсіх быў добры настрой.

**2. Праверка дамашняга задання.**

- На дошцы словы: *частка, чалавек, прырода*. Размясціце іх у лагічнай паслядоўнасці, абгрунтуйце свой адказ.

- Які раздзел мы пачалі вывучаць? Закончы сказ: “Чалавеку для жыцця неабходна…”

*Прэзентацыя плаката “Чалавек-частка прыроды”, выступленне творчай групы.*

- Арганізм чалавека*-*вельмі складаны механізм. На наступных уроках мы будзем вывучаць і пазнаваць саміх сябе. Для чаго?

*Гуьня “Наадварот”*

**3. Пастаноўка праблемы ўрока, тэмы і задачы.**

*Гульня “Чароўны мяшэчак”*

Мэта: трэба здагадацца, які прадмет знаходзіцца, не гледзячы на яго.

- Што трэба зрабіць, каб даведацца, які прадмет знаходзіцца ў мяшэчку?

- Якія памочнікі ёсць у чалавека?

- Якія прыкметы прадмета можам вызначыць пры дапамозе рук, носа, вушэй?

- Чалавек успрымае навакольны свет пры іх дапамозе.

- А можам мы вызначыць колер прадмета? Што можа дапамагчы нам?

- А што мы можам убачыць пры дапамозе вачэй? (Колер, форму, памер)

- Тэма нашага ўрока: **“ Вока-орган зроку.”**

- Якія задачы можна паставіць на ўрок?

На дошцы размясціць. **Задачы**:

* Чаму у чалавека два вока?
* Якая будова вока?
* Што трэба рабіць, каб захаваць добры зрок?

**4. Вывучэнне новага матэрыялу**.

- Каб адказаць на гэтыя пытанні, мы правядзём даследванне. Вы ўсе будзеце даследчыкамі. А хто такія даследчыкі?

*Работа са слоўнікам.* (Даследчык- чалавек, які займаецца навуковымі даследваннямі.)

- Мы таксама можам называць сябе даследчыкамі.

- Што будзе **прадметам** нашага даследвання? (Вочы)

- Прадстаўце, што мы з вамі ў навуковай лабараторыі. Дазвольце мне быць старэйшым навуковым супрацоўнікам. А вы - маладыя вучоныя. Даследванне правядзём ў некалькі этапаў. Зробім вывады. А для таго, каб прыйсці да правільных вывадаў, давайце выдвінем гіпотэзу нашага даследвання.

- Што такое гіпотэза? (Здагадка, тое, што трэба даказаць.)

**Гіпотэза**: *Глядзець на свет і бачыць усю яго прыгажосць –вялікае шчасце. З дапамогай вачэй мы вывучаем навакольны свет: колер, памер, форму прадметаў.*

- Пры дапамозе чаго мы зможам гэта даказаць?

**I. Этап (эксперымент)**

*Работа ў парах.*

* Правядзенне эксперыменту: вучні бяруць у адну руку ручку (размяшчаюць гарызантальна), а ў другую – каўпачок і закрываюць адно вока; затым выцягваюць рукі наперад на ўсю даўжыню і набліжаюць прадметы адзін да аднаго; вызначаюць, дзе знаходзіцца каўпачок-перад ручкай або за ёй. Затым гэтую ж задачу вызначаюць з дапамогай двух вачэй, фармулююць вывад.
* Чытанне слоў, маляванне хаткі з дапамогай аднаго, потым двух вачэй.

Вывад: двума вачыма глядзець лепш - большы вугал агляду; больш дакладнае вызначэнне адлегласці да прадмета.

**II. Этап (навуковы фільм)**

Дзеці глядзяць фрагмент фільма “Школа зроку”

<videoplayback.mp4>

- Адкажыце на пытанне Дашы: якога колеру вашы вочы?

*Калектыўная работа з табліцай.*

- Вочы-самы важны орган пачуцця чалавека. Дзякуючы зроку мы атрымліваем 90% інфармацыі. Нашы вочы вельмі падобны на фотаапарат. Але наадварот-гэта фотаапарат падобны на вочы. Людзі прыдумалі яго па ўзору вачэй. Вочы знаходзяцца ў паглыбленнях-вачніцах. Гэта дапамагае пазбегнуць траўм. Форма вока круглая, як яблык. Чорны кружок у цэнтры вока-зрачок. Каляровае калечка-гэта радужка. Хрусталік адказвае за выразнасць таго, што мы бачым.

**Фізкультхвілінка для вачэй.**

[videoplayback (1).mp4](videoplayback%20(1).mp4)

**-** Дзеці выконваюць прапанаваныя рухі.

**III. Самастойная работа з вучэбным дапаможнікам.**

- Каб расшырыць нашы веды аб органе зроку, мы адправімся ў навуковую бібліятэку, дзе сумясцім прыемнае з карысным. Вы будзеце актыўнымі чытачамі. Кожны з вас будзе ставіць на палях значкі-паметкі.

“- “ - гэта для мяне новая інфармацыя.

“+” - гэта я ведаў раней.

- Працаваць будзеце ў парах. А для таго, каб работа была прадуктыўнай, прапаную карткі-інструкцыі.

1. Прачытайце тэкст на ст. 108-109.
2. Даведайцеся, якая роля вачэй у жыцці чалавека.
3. Падзяліцеся атрыманай інфармацыяй з суседам.

5. **Замацаванне вывучанага-прыём “Кветачка”**

- Што вы даведаліся з тэксту?

- Размясціце на дошцы тыя правілы, якія дапамогуць захаваць добры зрок.

|  |  |
| --- | --- |
| Нельга церці вочы бруднымі рукамі | Чытаць лёжа, у транспарце |
| Чытаць пры добрым святле | Глядзець на яркае святло |
| Рабіць гімнастыку для вачэй пасля 20-25 хвілін напружанай працы | Прагляд тэлевізара не больш за 1-1,5 гадзіны, не менш за 2,5 метра ад экрана |
| Берагчы вочы ад пашкоджання | Захапленне камп’ютарнымі гульнямі |
| Багатае вітамінам А харчаванне | Прагулкі на свежым паветры |
| Выконваць спецыяльныя практыкаванні для аднаўлення зроку | Доўгі прагляд тэлевізара |

- Нашы наступныя ўрокі будуць прысвечаны здароўю чалавека, як яго зберагчы і ўмацаваць. Наша здароўе больш за ўсё залежыць ад ЗЛЖ. (Настаўнік размяшчае ў цэнтры кветачкі першыя літары.) Гэта вельмі вялікая і адказная работа чалавека на працягу ўсяго жыцця.

**IV. Этап (работа ў групах).**

- Зараз маладыя вучоныя папрацуюць у групах. У кожнай групе ёсць лабарант-мой памочнік. Але, каб работа прайшла выдатна, трэба выконваць правілы работы ў групе. Памяткі на парце.

Памяткі работы ў групе

1. Уважліва слухайце адзін аднаго.
2. Калі не згодзен-растлумач, чаму.
3. Даказвай сваё меркаванне спакойна.
4. Дапамагайце адзін аднаму.

*Заданні для груп:*

1. У цётачцы Савы сапсаваўся зрок і ёй патрэбна дапамога. Прыдумайце памятку. Зрабіце выбар з прапанаваных варыянтаў, ці прыдумайце свае.
2. Падпішыце схему: з чаго складаецца вока. Апішыце вока па плане.
3. Назавіце, чаго “нельга” рабіць, каб не сапсаваць зрок.

Правесці гімнастыку для вачэй.

6**. Вынікі ўрока. Выстаўленне адзнак.**

- Давайце ўспомнім гіпотэзу нашага ўрока-даследвання.

**Гіпотэза**: *Глядзець на свет і бачыць усю яго прыгажосць –вялікае шчасце. З дапамогай вачэй мы вывучаем навакольны свет: колер, памер, форму прадметаў.*

- Мы змаглі даказаць нашу гіпотэзу на ўроку?

- Якія вывады вы можаце зрабіць для сябе?

- Якую параду вы дадзіце сваім малодшым сябрам?

*Тэставае заданне.*

7. **Дамашняе заданне-прыём “Ідэальнае”**

**-** Прапаную аднесціся да дамашняга задання творча. Што бы вы самі прапанавалі ў якасці яго?

- Толькі памятайце: “Ідэальнае заданне не даецца, але выконваецца абавязкова!”

8**. Рэфлексія-прыём “Памяняйся месцамі…”**

- Калі было цікава на ўроку?

- Калі гатовы вывучаць гэту тэму дадаткова?

- Калі ў цябе добры настрой на прыканцы нашага урока.

- Вялікі дзякуй за ўрок!